Vse od sredine 19. stoletja do leta 1972 so bile Radiše samostojna občina, v katero so spadali naslednji zaselki: Tuce (nemško "Tutzach"), Zgornje Rute ("Ober Kreuth"), Spodnje Rute ("Unter Kreuth"), Dvorec ("Schwarz"), Kozje ("Kossiach"), Verovice ("Weroutzach") in Lipice ("Lipizach"). Radiše so bile vseskozi močno slovenske in narodno zavedne, o čemer priča tudi podatek, da so bile ob Koroškem plebiscitu leta 1920 ena od 18 občin, ki so večinsko glasovale za združitev z matičnim narodom oz. priključitev k takratni Kraljevini Jugoslaviji.